Dasar Antirasuah Global untuk semua Rakan Kongsi Perniagaan Cisco Systems, Inc. dan syarikat-syarikat sekutunya (Cisco) Cisco mengharapkan dan menghendaki semua pembekal-pembekal, subkontraktor-subkontrator, penjual-penjual atau rakan- rakan kongsi salurannya, perunding-perunding, ejen-ejen dan pihak-pihak lain yang mempunyai perniagaan dengan Cisco (Rakan Kongsi Perniagaan) supaya berurusan secara profesional dan beretika pada setiap masa ketika melaksanakan perkhidmatan dan kewajipan-kewajipan kontrak mereka dengan Cisco, atau atas nama Cisco kepada pelanggan Cisco atau pihak ketiga yang lain. Untuk tujuan itu, sebagai Rakan Kongsi Perniagaan, anda haruslah: (a) Mematuhi semua undang-undang antirasuah yang berkenaan, termasuk Akta Amalan Rasuah Asing AS (FCPA), Akta Rasuah UK dan undang-undang antirasuah lain yang serupa di seluruh dunia ("Undang-undang yang Berkenaan"). Undang-undang ini secara amnya menetapkan larangan terhadap pemberian rasuah kepada pegawai kerajaan, keperluan mewujudkan buku dan rekod, dan menetapkan hukuman jenayah dan sivil bagi pelanggaran; dan sesetengah undang-undang juga terpakai dalam perbuatan-perbuatan penerimaan rasuah, atau terpakai kepada individu sektor swasta dalam bentuk rasuah komersial. Maklumat lanjut mengenai FCPA boleh didapati di: atau dengan menghubungi (b) Tidak mengambil tindakan atau membenarkan apa-apa tindakan oleh pembekal-pembekal, subkontraktor- subkontraator, ejen-ejen atau pihak-pihak ketiga lain yang boleh menyebabkan Cisco bertanggungjawab dalam mana-mana perbuatan yang melanggar Undang-undang yang Berkenaan. (c) Tidak menggunakan wang atau pertimbangan lain yang diterima daripada Cisco yang melanggar Undang-undang yang Berkenaan atau untuk tujuan lain yang menyalahi undang-undang, seperti membuat apa-apa pembayaran atau memberi apa-apa yang bernilai (secara langsung atau tidak langsung) untuk cuba mempengaruhi tindakan atau keputusan untuk memperoleh atau mengekalkan perniagaan secara tidak wajar atau untuk mendapatkan kelebihan perniagaan yang tidak wajar. Perkara yang disebutkan di atas terpakai bagi sebarang tawaran atau janji untuk membuat pembayaran atau memberikan apa-apa yang bernilai kepada mana-mana yang berikut:
pegawai atau pekerja kerajaan (termasuk mana-mana orang yang memegang jawatan eksekutif, perundangan, pejabat kehakiman atau pentadbiran, sama ada dipilih atau dilantik, atau mana-mana organisasi antarabangsa awam, seperti Pertubuhan Bangsa-bangsa Bersatu atau Bank Dunia, atau mana-mana orang yang menjalankan apa-apa keupayaan rasmi untuk atau bagi pihak kerajaan atau organisasi sedemikian),
pekerja atau pegawai sektor awam atau perusahaan milik negara,
calon politik, parti politik atau mana-mana pegawai atau pekerja parti politik, mana-mana orang lain yang anda tahu atau patut tahu bahawa mana-mana bahagian tawarannya akan ditawarkan (secara langsung atau tidak langsung) kepada mana-mana orang yang disenaraikan di atas, atau
pekerja atau pegawai sektor swasta dalam bentuk rasuah komersial. Tanpa menghadkan perkara-perkara yang disebut di atas, jenis-jenis tawaran yang dilarang termasuklah apa-apa yang bernilai seperti wang tunai atau yang setaranya (termasuk kad cenderahati), cenderahati yang tidak sesuai, perjalanan dan hiburan, sumbangan amal atau politik, pengaturan tanpa membida, pembayaran dalam bentuk perkhidmatan, mengupah pekerja dari kalangan saudara, atau pembayaran pemudahan yang tidak dibenarkan, jika diberikan untuk mendapatkan kelebihan yang tidak wajar. (d) Atas permintaan Cisco, pastikan pembekal-pembekal, subkontraktor-subkontraktor, ejen-ejen atau pihak-pihak ketiga yang lain anda melaksanakan pernyataan pematuhan antirasuah yang sama dan mengesahkan kepada Cisco bahawa tindakan tersebut telah diambil . (e) Simpan buku dan rekod yang tepat dan lengkap, dan semua terma-terma audit lain dan kewajipan-kewajipan lain yang dinyatakan dalam perjanjian-perjanjian anda dengan Cisco akan mematuhi dasar ini. Di samping itu, anda dilarang untuk mewujudkan, mengekalkan atau menggunakan apa-apa dana syarikat yang tidak didedahkan atau tidak direkod (yang dipanggil dana "luar buku"). Maklumat lanjut mengenai dana luar buku boleh didapati di: © 2017 - Cisco Systems, Inc. dan/atau syarikat-syarikat sekutunya. Hak cipta terpelihara.
Cisco tidak akan sama sekali bertanggungjawab di bawah mana-mana perjanjian pembekal atau pihak ketiga untuk mengambil sebarang tindakan atau sengaja tidak mengambil sebarang tindakan yang Cisco percaya, dengan niat baik, boleh menyebabkan ia melanggar mana-mana Undang-undang yang Berkenaan. Cisco mempunyai hak untuk menangguhkan atau menamatkan perjanjian anda dengan Cisco dengan serta-merta melalui notis bertulis jika kami percaya, dalam budi bicara mutlak Cisco, bahawa anda telah melanggar mana-mana elemen dasar ini, atau jika anda membuat kenyataan, perwakilan atau jaminan yang berunsur penipuan atau palsu semasa menjalankan kewajipan kontrak anda. Anda perlu segera melaporkan kepada Cisco sebarang kebimbangan yang anda ada mengenai amalan perniagaan yang tidak beretika oleh pekerja Cisco atau mana-mana rakan kongsi perniagaan Cisco dengan menghubungi Pejabat Etika Cisco di: atau melalui borang web Etika Cisco, talian penting bebas tol, atau alat pelaporan yang boleh didapati di: tanpa nama © 2017 - Cisco Systems, Inc. dan/atau syarikat-syarikat sekutunya. Hak cipta terpelihara.